cyanic-selkie/wikianc huggingface dataset:
Thorleif Christoffersen
Christoffersen ble olympisk mester i seiling under sommer-OL 1920 i Antwerpen. Han vant sammen med Magnus Konow, Reidar Marthiniussen og Ragnar Vik olympisk gull i klassen 8 meter type 1919 med den norske båten «Sildra». Det var tre båter i denne klassen, to norske og en belgisk. «Sildra» vant foran «Lyn», og den belgiske båten «Antwerpia V» kom på tredje og siste plass.
Antisyklonsk storm
En antisyklonsk storm er en storm hvor vinden blåser i motsatt retning enn det corioliseffekten rundt et lavtrykk skulle tilsi. På den nordlige halvkulen blåser en antisyklonsk storm med klokken og på den sørlige halvkulen mot klokken.
En antisyklonsk storm oppstår som regel rundt høytrykk. Disse strider ikke «imot» corioliseffekten, men følgjer naturlovene for antisyklonsk vind rundt høytrykksområder. Antisyklonske uvær, som høytrykkssystemer, kommer ofte i forbindelse med kaldt vær og fører ofte til mye snø.
Den store røde flekken på Jupiter er et godt eksempel på en utenomjordisk antisyklonsk storm.
Antisyklonske tornadoer oppstår ofte. Selv om tornadoer er virvler rundt lavtrykksområder, skjer dette fordi tornadoen har så liten skala at corioliseffekten ikke er merkbar.
Frk. Fryd
'''Frk. Fryd''' var et norsk rockeband fra Stavanger som eksisterte i periode 2005 til 2015. Bandet ble ukas urørt på P3 i uke 38 2013 med låta Blod & Honning. De ga ut sitt eneste album, Hjertebank, i 2014 og ble nominert til P3 Gull 2014 i klassen årets nykommer. Sommeren 2014 spilte de både på by:Larm og Slottsfjell.
Erik Karlsen
Erik Juel Karlsen Eid (født 26. juli 1953) er en tidligere norsk fotballspiller og fotballtrener. Karlsen startet og avsluttet sin aktive karriere i Strømmen IF. Han har også spilt for Lillestrøm og Vålerenga.
Karlsen er innehaver av Norges raskeste hattrick, 2 minutter 30 sekunder, for Lillestrøm mot Mjøndalen 1. mai 1977.
Han var trener for Strømmen IF, da laget vant 2.divisjon avdeling B i 1985 og rykket opp til eliteserien. Har også vært trener for Kløfta IL.
Google Docs
Google Docs, eller Google Dokumenter som det kalles på norsk, er en gratis webbasert kontorpakke som inneholdt programmer som tekstbehandling, regneark og presentasjoner. Google Dokumenter ble laget av Google, kjent for sin søkemotor, og tillot brukere å opprette og redigere dokumenter på Internett. Redigering av et gitt dokument kunne gjøres av flere personer samtidig, og endringer ville for de andre brukerme gjengis med det samme («sanntid»). Google Dokumenter kombinerte flere forskjellige tjenester. Dokumenter kunne lagres på egen PC i flere forskjellige filformater, og programmet kunne også importere flere ulike filformater.
Google Dokumenter hadde sin bakgrunn i de tidligere programmene «Writely» og «Spreadsheets» og ble i oktober 2006 gjort om til ett program (Google Docs). I tillegg ble Presentasjoner innlemmet i denne programpakken i september 2007 (teknologien var utviklet av Tonic Systems).
Google Dokumenter ble erstattet av Google Drive 24. april 2012.
Funksjoner
Dokumenter, regneark og presentasjoner kunne opprettes direkte i Google Dokumenter, importeres eller sendes til Google Dokumenter via e-post. Det var mulig å lagre sine Google Dokumenter lokalt på sin maskin i flere forskjellige formater, men i utgangspunktet ble de lagret på Googles egne servere. Åpne dokumenter ble lagret regelmessig for å forhindre tap av data, og et revisjonssystem gjorde det mulig å finne alle tidligere lagrede revisjoner av et gitt dokument. Dokumenter kunne merkes og arkiveres organisatorisk og var søkbare.
Samarbeid mellom flere brukere var en sterk fordel ved Google Dokumenter. Dokumenter kunne deles, åpnes og redigeres av flere brukere på samme tid. Ved regneark kunne brukere via e-post bli underrettet når det skjedde endringer i spesifiserte deler av dokumentet.
Google Dokumenter støttet Microsoft Office-filformater som .doc (Word) og .xls (Excel). Det var også inkludert støtte for OpenDocument-formatet. I Google Dokumenter var det også mulig å laste opp og lese PDF-filer.
Rhenium
Rhenium er et grunnstoff med kjemisk symbol Re og atomnummer 75.
Historie
Eksistensen av grunnstoffet rhenium ble forutsagt av Dmitrij Mendelejev i 1871. Han kalte det uoppdagede grunnstoffet dwi-mangan, siden det hørte til 2 perioder over mangan. Dette ble støttet av Henry Moseley i 1914, og i 1925 rapporterte de tyske kjemikerne Walter Noddack, Ida Tacke og Otto Berg at de hadde funnet spor av rhenium i platina-malm og i mineralet columbitt ved hjelp av røntgenspektroskopi. I 1928 greide de å isolere 1 gram rhenium ved å bearbeide 660 kg med molybden-malm.
Navnet kommer fra Rhenus, det latinske navnet på elva Rhinen.
Egenskaper
Rhenium er et hardt og blankt sølvhvitt transisjonsmetall som har det tredje høyeste smeltepunktet av grunnstoffene (3 186 °C), bare overgått av wolfram og karbon. Av grunnstoffene er det bare platina, iridium og osmium som har høyere tetthet. I ren metallisk form er det svært formbart, og kan bøyes, valses og smis. Det kan sveises uten at det av den grunn blir sprøtt.
Selv om rhenium med sitt negative elektronpotensial ikke regnes som edelmetall, er det ikke reaktivt ved romtemperatur, og er stabilt i luft. Når det varmes opp til omkring 400 °C reagerer det med oksygen og danner rhenium(VII)oksid. Rhenium reagerer også med ikke-metallene fluor, klor og svovel når det er oppvarmet. Det løses ikke opp av ikke-oksiderende syrer som saltsyre og flussyre, men løses lett opp av de oksiderende syrene svovelsyre og salpetersyre. I likhet med mange andre metaller er rhenium lettantennelig i pulverform.
Rhenium blir superledende ved temperaturer under 1,7 K.
Isotoper
Naturlig forekommende rhenium består av to isotoper, én stabil: 185Re (37,4 %) og én ustabil (og dermed radioaktiv): 187Re (62,6 %) med halveringstid 4,12 × 1010 år. I tillegg er 33 kunstig fremstilte ustabile isotoper kjent. De mest stabile av disse er 186mRe med halveringstid 2 × 105 år, 184mRe med halveringstid 169 døgn, 183Re med halveringstid 70 døgn, 184Re med halveringstid 38 døgn og 182Re med halveringstid 64 timer. Alle de resterende isotopene har halveringstider kortere enn 25 timer, og de fleste kortere enn 1 time.
Atommassen for isotopene varierer fra 159,982115 u for 160Re til 193,97042 u for 194Re.
CAS-nummer: 7440-15-5
Forekomst
Chile har verdens største rhenium-reserver, og var den ledende produsenten i 2007 med 22,9 tonn. Andre forekomster finnes i USA, Kasakhstan, Armenia, Peru, Canada og Russland. I 2007 var verdensproduksjonen på 49,5 tonn. Verdens utvinnbare rhenium-reserver anslås til 2 500 tonn. I 2007 varierte kiloprisen på rhenium fra 5 000 USD i januar, til 9 000 USD i september. Små mengder av molybden-rhenium og wolfram-rhenium legeringer samt mesteparten av platina-rhenium katalysatorer blir gjenvunnet. Kommersielt tilgjengelig rhenium leveres som regel i pulverform.
Anvendelse
Rhenium brukes i såkalte superlegeringer som tåler høye temperaturer. Disse legeringene brukes i jetmotorer. Legert med wolfram benyttes det til temperatursonder for temperaturer opp til 2 200 °C. Rhenium tilsettes legeringer med molybden og wolfram for å øke formbarheten. Rhenium-platina-legering blir brukt som katalysator ved fremstilling av høyoktan blyfri bensin.
Paul Conlin
Paul Joseph D. Conlin (født 26. januar 1943 i Lucan i Ontario), canadisk ishockeyspiller som deltok i de olympiske vinterleker 1964 i Innsbruck og 1968 i Grenoble. Conlin vant en olympisk bronsemedalje i ishockey under vinter-OL 1968 i Grenoble. Han var med på det canadiske laget som kom på tredjeplass i turneringen bak Sovjetunionen og Tsjekkoslovakia.
Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve poeng. Canada vant fem kamper og tapte to og ble nummer tre med ti poeng. Turneringen var også det 35. verdensmesterskapet i ishockey. Colin og spilte sju kamper i OL-turneringen.
Pararopica
Utbredelse
Arten lever på Filippinene (Luzon).
Eliteserien i håndball for menn 2006/07
Eliteserien i håndball for menn 2006/07 var den 41. sesongen av den norske eliteserien i herrehåndball.
Ligaen besto av de 9 beste lagene fra Eliteserien 2005/06, de to beste lagene fra 1. divisjon 2005/06 samt vinneren av fjorårets kvalifiseringskamp. Sesongen startet 13. september 2006, og ble avsluttet med en full runde 28. mars 2007.
tok klubbens andre seriemesterskap, ti år etter deres første gullmedalje i 1996/97-sesongen. Regjerende mester tok sølvet, syv poeng bak Drammen og fire poeng foran bronsevinner.
, som startet sesongen med to minuspoeng, og rykket ned til 1. divisjon 2007/08, mens nyopprykkede  endte på tiendeplass og måtte ut i kvalifiseringskamp mot  som endte på tredjeplass i 1. divisjon 2006/07. Haugaland vant begge kampene og beholdt dermed plassen i Eliteserien.
Ammerud Håndball
Ammerud Håndball (stiftet 1970) er en norsk håndballklubb i Bydel Grorud i Groruddalen i Oslo. Klubben er en breddeklubb hovedsakelig for områdene Ammerud, Rødtvet og Kalbakken. Det er aktivitet på nær alle alderstrinn for jenter opp til senior, mens det er noe mindre aktivitet på guttesiden.
Hjemmebanen til Ammerud Håndball er Apalløkka idrettshall, som deles med Apalløkka skole, SF Grei og Ammerud Basket.
Historie
Ammerud Håndball ble den 23. februar 2000 skilt ut fra klubben Ammerud Idrettsforening, og er organisert som en allianseklubb av Ammerud Idrettsforening på lik linje med Ammerud Basket.
Rally Norway
Rally Norway er navnet på det norske rallyet som foreløpig har vært arrangert i 2006, 2007 og 2009. Med unntak av 2006 har det vært arrangert som en del av World Rally Championship. Fra tidligere år er det kun Sverige som har arrangert rally-VM på snø. Kjøring på snø og is blir sett på som veldig eksotisk i rallysammenheng og med bruken av Vikingskipet som servicehall og testmulighetene på WRC Test Camp på Haslemoen er Rally Norway en unik VM-runde, Rally Norway arrangeres i Hedmark & Oppland fra Kongsvinger i sør til Lillehammer i nord, det går også en spesialetappe i Oslo. Løpet kjøres både i fjellet, i skogen og på spesialarenaer.
Prøve-VM
Et kandidatløp, populært kalt prøve-VM, ble arrangert 10. og 11. februar 2006 med stor suksess. Start og mål gikk fra Hamar, mens etappene gikk til Lillehammer, Sjusjøen, Kongsvinger og Elverum m.m.
Løpet ble vunnet av Henning Solberg. Lenge var Daniel Carlsson rett i hælene på Solberg, men kjørte ut på SS12 og måtte bryte. På henholdsvis andre og tredje pallplass kom talentene Mads Østberg og Anders Grøndal.
VM-status
FIA avgjorde 5. juli 2006 i et møte i Paris at Rally Norway skulle få status som VM-runde. I første omgang for ett år, men med mulighet for fornyet etter dette. 18. oktober 2006 bestemte FIA at ingen av de nye rundene fra 2007 skulle arrangere VM i 2008, mot at andre kandidater skulle få prøve seg. FIA har bestemt at fra og med 2009 vil antall runder per sesong reduseres til 12.
Det første rally-VM på norsk snø ble avholdt 15.-18. februar 2007 og vunnet av Mikko Hirvonen som ledet rallyet fra og med første etappe. På 2.-plass kom Marcus Grönholm mens Henning Solberg ble beste nordmann på 3.-plass.
Rally Norway 2009
I 2009 ble Rally Norway arrangert fra 12. til 15. februar. Rallyet ble kjørt i Hedmark og Oppland og hadde 23 etapper (Special Stages). Det var fantastisk vintervær i rallyregionen under rallyet med sol, masse snø og store brøytekanter.
Malcolm Wilson teamsjef i Ford sa følgende under løpet: ''«I think we’ve got the best winter rally conditions that I’ve seen for many, many years, On some stages the snow banks are as high as the roof of the cars – they really are dream conditions for a driver. Okay, it’s still 100 per cent snow and ice, but what you’ve got is a consistent surface which gives the drivers a fantastic feeling. If any driver goes away from here and doesn’t enjoy it, my advice to them is don’t do another rally – because this is perfect, It’s not often that I wish I was actually doing a rally, but to come here and see these conditions, I must admit it would be fantastic to do that here.»''
Franske Sebastien Loeb (Citroën) vant rallyet foran finnene Mikko Hirvonen (Ford) og Jari-Matti Latvala (Ford). På fjerde kom norske Henning Solberg (Ford) mens spanske Dani Sordo (Citroën) kom på femteplass. På sjette kom Petter Solberg i sin nyervervede Citroën Xsara 2006-modell, og debuterte også med sitt eget team (Petter Solberg World Rally Team). Engelskmannen Matthew Wilson (Ford) kom på sjuende og estiske Urmo Aava (Ford) kom på åttende.
Patrik Sandell vant i P-WRC klassen i en Škoda Fabia, Eyvind Brynildsen (Mitsubishi) fra Norge kom på andre, foran Martin Prokop (Mitsubishi).
Liste over etapper i Rally Norway 2009
Torsdag:
Dag 1:
Dag 2:
Qeqertat
Qeqertat er ei bygd i Avannaata kommune, nordvest på Grønland. Bygda hadde 23 innbyggere i 2018.
Bygda ligger på Harward Øer innerst i Inglefieldfjorden. Den ligger ca. 7 mil øst for Qaanaaq.
Det er flere mennesker her både om sommeren og vinteren, på grunn av fisket. Bygda er fullstendig isolert deler av året, dvs. om våren når isen smelter, og om høsten når isen fryser til i fjorden. Bygda nås da kun pr telefon. Om vinteren nås bygda med hundeslede, og om sommeren med båt. Det er heller ingen egentlig butikk her, kun et depot der innbyggerne kan kjøpe varer. Dette er kommunens eneste bygd som ikke har elektrisitetsverk. Bygda har egen jordmor, og får besøk av lege én gang i året.
Zhang Chunfang
Zhang Chunfang (født 29. mars 1970), kinesisk softballspiller som deltok i de olympiske leker 1996 i Atlanta og 2000 i Sydney.
Zhang vant en olympisk sølvmedalje i softball under sommer-OL 1996 i Atlanta. Hun var med på det kinesiske laget som kom på andreplass i den første olympiske softballturneringen bak USA. Kina tapte finalen mot USA med 1 – 3. Zhang spilte alle ti kampene i turneringen.
Fire år senere, under sommer-OL 2000 i Sydney, spilte Zhang alle åtte kampene for Kina i softballturneringen, de kom på fjerdeplass.
KF Besa
KF Besa Pejë (stiftet 1923) er en kosovisk fotballklubb fra Peć.
EM i friidrett 2010 – 10 000 meter menn
Herrenes 10 000 meter i EM i friidrett 2010 ble arrangert den 27. juli 2010 på Estadi Olímpic Lluís Companys i Barcelona.
Rolf Høgmo
Rolf Høgmo (født 18. november 1967 i Hamar) er en norsk fotballtrener som nåværende er keepertrener og spillerutvikler i HamKam Fotball. Han arbeider også som keepertrener for WANG toppidrett Hamar.
Høgmo har en fortid i Lillestrøm, Fredrikstad og på ulike U-landslag i fotball. Høgmo skrev under på en treårskontrakt med Fredrikstad den 5. desember 2009 som erstatter for Jerry Knutsson etter å ha vært trener hos Hamarkameratene i ti år.
Lars Swanström
Lars Magnus Swanström (født 29. desember 1868 i Skeninge i Sverige, død 6. april 1939 i Oslo) var en svensk-norsk forlegger.
Swanström var sønn av presten Lars Johan Swanström (1821–1876). Han gikk handelsgymnaset i Sverige og kjøpte i 1892 Alb. Cammermeyers Forlag i Kristiania sammen med dansken F. G. Knudtzon. Da det danske Gyldendal i 1905 kjøpte forlaget, ble han meddirektør i Gyldendal med sete i Kristiania og ansvar for Gyldendals norske forfattere. I 1915 gikk han ut av Gyldendal, kjøpte Alb. Cammermeyers forlag tilbake, og fortsatte å drive dette.
Sannidal kirke
På kirkegården er det to bautaer til minne om de som mistet livet i kriger. Den som er lengst syd er etter Napoleonskrigene 1807–1814 da Norge var under Danmark i krig mot den britiske flåten. Bautaen utenfor kirkedøren er etter de som gav sitt liv i den siste verdenskrigen. Disse minnes med bekransning 17. mai og frigjøringsdagen 8. mai.
1. september 1772 ble nåværende Sannidal kirke tatt i bruk. I 1766 ble Jakob Matssøn Lund utnevnt til sogneprest i Kragerø og Sannidal, og han har fått æren for at kirken ble bygget. Sannidal hadde verken egen prest eller klokker på denne tiden, ettersom bygda var anneks til Kragerø 1732–1868, og før det anneks til Bamble fram til 1732.
Jakob M. Lund blir betegnet som en ildsjel. Han var trønder, og i tillegg til teologi hadde han studert medisin og anatomi. Han var den første som utførte vaksinasjon mot kopper i Norge. Lund var også en av initiativtakerne til at det første skolemøtet i Sannidal ble holdt, 21. januar 1777. Etter dette fikk bygda en skoleordning.
Stavkirken
Det har vært kirke i Sannidal tilbake til 1200-tallet. På en liten haug syd for den nåværende kirken lå det en stavkirke. Denne var viet til St.Laurentius, en romersk diakon som led martyrdøden på bålet under kristendomsforfølgelsene under keiser Valerian i år 258 e. Kr.
Juma Nature
Juma Nature (født Juma Kassim Ally i 1980, også kjent som Sir Nature og Juma Kassim Mohamed Kiroboto) er en rap-artist fra Tanzania. Juma Nature er en populær musiker av den nye generasjonen bongo flava i Tanzania.
Sannidal kirke
Stavkirken
Forskjellige ting fra den gamle stavkirken finnes i dagens kirke, blant annet er mange av de gamle plankene brukt i gulv og tak. Det finnes også verdifulle gjenstander på Norsk folkemuseum i Oslo, hvor også prekestolen og altertavlen er utstilt i kirkesamlingene.
Biskop Eysteins røde bok
Første gang kirken er omtalt i bevarte kilder, er i biskop Eysteins jordebok, «Den røde bok», fra 1398. Da er den omtalt som «Moo kirkia j Sandhauka dale». Eystein Aslaksson var biskop i Oslo fra 1385, og han satte seg bl.a. fore å bringe orden i bispestolen og kirkens forfalne økonomi. Under sine årlige visitasreiser samlet han materiale til en fullstendig fortegnelse over alt jordegods som kirken eide i Oslo bispedømme. Denne jordeboken fikk på 1500-tallet et rødt bind, derav navnet «Den røde bok». Stavkirken lå på gården Mos grunn. Slike gårder med usammensatte navn som beskriver naturforholdene, er gjerne de eldste i ei bygd. De lå ofte på sandholdig, grusrik og selvdrenerende morenejord.
Våpenhuset
Våpenhuset ble restaurert i jubileumsåret 1972 etter forslag fra Riksantikvaren. Her finnes utstilt en gravplate støpt ved Mørland jernverk i Kjølebrønd, det eneste synlige som er igjen derfra. Dette jernverket var i drift fra 1641 til 1665. Gravplata er fra 1643, og det står «Anna Krefting» på den. Det var antagelig kona til Herman Krefting, som drev jernverket de første årene. Inngangsdøren til stavkirken henger på sydveggen, og de gamle inngangsportalene er på siden av inngangsdøra til kirkerommet.
Et lite sverd som ble brukt til å forsvare seg med på kirkeveien er også hengt opp på sydveggen. Det skal minne om den rette bruken av våpenhuset i de tider da det var behov for våpen til å beskytte seg på kirkeveien. Våpen skulle ikke bringes inn i Guds hus.
På sydveggen henger også bilder av stedets siste prester. Torkell A. Tande, soknepresten som virket lengst i Sannidal, var også stortingsmann i flere år.
Kirkerommet
Prekestolen er gitt av Knut Knutsen Dobbe i 1840. Den er laget først på 1800-tallet i en forsinket louis-seize-stil med antikke forbilder. Den har rosetter og perlerader og er skåret ut av Peder Olsen, som var «formskjærer» først ved Bolvig verk i Bamble, deretter på Froland verk og så ved Egelands jernverk.
Døpefonten, som ennå er i bruk, ble overflyttet fra stavkirken. Den er i slipt kleberstein, og har antagelig kommet fra Gotland en gang på 1200-tallet. Ved siden av prekestolen og kirketjenerens stol er det to toarmede lysestaker i bronse fra 1400-tallet, i gotisk stil. Det finnes også to mindre lysestaker i bronse, fra tidlig på 1600-tallet.
Seilskutetrafikken var viktig for Sannidal i lang tid, spesielt da man eksporterte tømmer og senere is til Holland og England. Skipet som henger i kirken skal minne om dette. Det er verdt å merke seg at dette er et krigsskip med kanonen klar til kamp for Kristus.
Alteret
Altersølvet fra stavkirken er nedlåst til daglig, og noe av det har sin egen historie. En vakker, oval brødeske av sølv ble gitt som gave til stavkirken som takk for en mirakuløs redning av skipet «Patriarchen Jacob» av Kragerø utenfor Hollandskysten i 1703. Denne historien samt navnene til skipperen, Jacob Jensen, og rederne er inngravert. En vinkanne i sølv ble i 1708 gitt «til Guds aere og Sannichedals Kirches Prydelse paa Alteret» av skipper Olle Nielsøn og begge sønner Niels og Jon Olesøn samt sju andre personer. Det er et elegant barokkarbeid med tut og hank laget av gullsmed Ole Olsen i Kragerø i første halvpart av 1700-tallet. Alterbildet på altertavla i ble overført fra den gamle Christi kirke i Kragerø da denne ble revet i 1870. Det er fra 1600-tallet og forestiller frelseren på korset. På alterbordet ligger Frederik IIs bibel, trykt i København i 1589, med bind og messingbeslag. Den ble i sin tid gitt av Nils Jensen Farsjø. Øyet over alteret har malte kjeruber og stråleglans, og er muligens også kommet fra Christi kirke i Kragerø.
Andre bygninger i tilknytning til kirken
Huset vest for kirken er «Kirkestua», en rødmalt gammel bygning som blant annet har blitt brukt til skole. I dag er det kontor for presten og sekretæren. Det brukes også som samlingsrom for forskjellige kirkelige møter, inkludert konfirmasjonsklasser. På den andre siden av veien ligger Mo bedehus, som blir brukt til kristne møter. Det blir også leiet ut til samlinger etter dåp, konfirmasjon, bryllup og begravelser.
Sallingsund kommune
Sallingsund kommune er en tidligere kommune i Viborg amt i Danmark, opprettet ved Kommunalreformen (1970) fra 1. april 1970. Ved Kommunalreformen i 2007 ble kommunen innlemmet i nye Skive kommune i Region Midtjylland sammen med Skive kommune, Spøttrup kommune og Sundsøre kommune.
Apollonios fra Tyana
Apollonios fra Tyana (gresk: Ἀπολλώνιος ὁ Τυανεύς) (født ca. år 15, død ca. år 100) var en gresk filosof og taler fra Tyana i den romerske provinsen Kappadokia i Lilleasia.
Hans biografi er skrevet av sofisten Lucius Flavius Philostratus (ca 170 - ca 247) som tilhørte kretsen rundt Septimius Severus's kone, keiserinne Julia Domna. Apollonios' biografi ble skrevet på keiserinnens oppfordring. Muligvis var hennes motiv å få ham fremstilt som en Kristus-lignende skikkelse for å motvirke kristendommens fremvekst. Biografien antas å være basert på fiksjon heller enn fakta; men mange festet lit til beretningene, også om Apollonios' angivelige mirakler, og dyrket ham i helligdommer viet til ham.
Philostratus' biografi støtter seg til Damis fra Ninive som hadde vært Apollonios' disippel og etterlot seg memoarene Smuler fra krybben, et skrift som Julia Domna gjorde Philostratus oppmerksom på. Før biografien hadde Apollonios hatt på seg et dårlig rykte som magiker, en merkelapp som stemplet ham som enten en svindler eller en antisosial slyngel.
Biografi
Apollonios ble født inn i en respektert og velstående gresk familie, men forskjellige datoer i hans liv er usikre. Hans biograf Philostratos oppgir hans levetid til ca. 3 f.Kr.-97 e.Kr. Andre er enige i at han var omtrent jevngammel med Jesus. Charles P. Eells hevder at Apollonios ble født i 3 f.Kr., men Kristi fødselsdato er også usikker.
Iallfall var Apollonios blant de første nypytagoreerne og skal ha forholdt seg taus i en femårsperiode med utøvelse av den pythagoreiske taushetsdisiplin, mens han bodde i Kilikia og Pamfylia. Han må ha vært velstående, siden han foretok vidstrakte reiser til Persia, India, Roma og Hellas. Angivelig ble han kjent med babylonske magikere og indiske brahminere, men Philostratos påpeker at det samme ble sagt om Empedokles, Demokrit og Pythagoras. I Efesos ble Apollonios sagt å ha sett i et syn at keiser Domitian ble myrdet i Roma. Sossianus Hierokles som forfulgte kristne i Diokletians regjeringstid, forsøkte å fremstille Apollonios' angivelige undere som om de overgikk Kristi mirakler, noe som ble avvist av Lactantius og Eusebius. Sistnevnte beskyldte Apollonios for å benytte seg av demoner, og det ble da også sagt at han drev med dødemaning. Angivelig mante han frem Akhillevs' skygge og kalte en død ungjente til live igjen. Han skal også ha kurert sinnslidende. Men han ble nektet adgang til mysteriene fordi han var regnet for å være en trollmann. Under oppholdet i Roma ble han satt under tiltale etter ordre av keiser Domitian, anklaget for å ha ofret en gutt. Forbrytelsen var delvis politisk, ettersom Domitians rival Nerva hadde bedt Apollonios finne ut hvorvidt Nerva hadde noen sjanse til å bli keiser. Angivelig skal Apollonios ha søkt svaret ved å studere innvollene i et menneskeoffer. Under rettssaken ble det anført at Apllonios var magiker. Da svarte han kjapt at i så fall hadde han løst seg av lenkene ved trolldom. Men før dommen var falt, hadde han klart å rømme, og døde i høy alder i Lilleasia. Keiser Nero var heller ingen venn av Apollonios som hadde sagt om ham: «Nero kan ha forstått seg på å stemme sin sitar, men han brakte sitt keiserlige kanselli i vanære både ved å stramme og slekke strengene.» Da Apollonios var anklaget for å delta i et komplott mot Domitian, og ha ofret sauegjeteren for å spå ut fra innvollene hans den datoen da Domitian ville bli avsatt, stod han fast på at han - den angjeldende natten da han skulle ha ofret et menneske - i stedet satt ved sykeleiet til sin medstudent gjennom fire år, Philiscus av Melos. Også konsulen Telesinus satt der. Apollonios tilføyde at han gjerne skulle steget ned til Hades, om det kunne bringe Philiscus tilbake. Men slike overnaturlige evner hadde han ikke. Bare i et sagn foretar Apollonios en slik nedstigning, slik det ble fortalt om Pythagoras at han hadde gjort.
I biografien fortelles at Apollonios var sønn av guden Protevs, og at hans fiende, pretorianergardens sjef Tigellinus, valgte å trekke tilbake sine anklager mot ham (for respektløshet mot keiser Nero). Videre fortelles at Apollonios en gang spurte oraklet i Delfi om hans navn ville bli husket. Pythia bekreftet dette, men kun fordi han ville bli rakket ned på. Om han virkelig fikk et slikt orakelsvar, har det vist seg å stemme etter at fiender av kristendommen forsøkte å sette ham opp som en rival til Kristus. I Korint bodde Lamia, en demon som i skikkelse av en vakker kvinne fordreide hodet på den unge lykieren Menippos. Apollonios avslørte henne og fikk henne til å innrømme at hun var en empousa (= vampyr) som fetet opp Menippos, med tanke på den dagen hun skulle ete ham slik hun pleide å gjøre med ungdommer hun fikk tak i, fordi blodet deres angivelig «er rent og sterkt».
Philostratus oppgir at Apollonios en periode oppholdt seg ved hoffet til Vardanes I av Partia, som hersket ca. 40–47. Apollonios skal ha påbegynt en femårsstillhet omtrent i en alder av 20, og reiste etter fullførelse av dette til Mesopotamia og Iran. Philostratus nevner også keiserne Nero, Vespasian, Titus, Domitian og Nerva. Gitt denne informasjonen kan man trekke en tidslinje for Apollonios' voksne liv fra omtrent år 15 til 98.
Ettermæle
Lukian som levde på keiser Trajans tid, og Apuleius som levde i Antoninus Pius' regjeringstid, regnet Apollonios blant de store magikerne. Origenes hadde sett et eksemplar av biografien som var skrevet av Maragenes, før Philostratus skrev sin, og skrev om dette: «Hva magi angår, vil vi bare ha sagt at hvem som enn ønsker å vite noe om filosofer som driver med dette, la ham lese Apollonios' memoarer, skrevet av Maragenes, som selv er filosof og ingen kristen, og sier at selv fremstående filosofer lot seg lure av Apollonios' magiske kunster, og anså ham for å være i stand til å forutsi hendelser.» Eusebius i sitt svar til Hierocles - som hadde sammenlignet Kristus med Apollonios - beskriver sistnevnte som en vismann som imidlertid anvendte krefter utenfor filosofiens område, og anla den pythagoreiske livsstilen som skalkeskjul for sine overtramp.
Dabaotai
Dabaotai (forenklet kinesisk: 大葆台, pinyin: Dàbǎotái) er en keiserlig grav fra det vestlige Han-dynasti (206 f.Kr.–24 e.Kr.) i Beijing i Kina.
Den gravsatte er føydalfyrsten Liu Jian (73–45 f.Kr.) fra den senere del av Vestre Han. Det underjordiske palasset er oppbygd av en trestruktur bestående av om lag 16 000 stokker av sypresser. Trestrukturen er omsluttet av pakket trekull, grafitt og leire, noe som er samme teknikk (黄肠题凑) som ble anvendt for oppførelsen av dynastiets keisergraver.
Hele graven opptar 18 000 m2, og det underjordiske palasset er 23 x 18 m, 4.7 m under dagens marknivå. Mer enn tusen artefakter er blitt tatt opp av graven, som gjenstander av kopper, jern, jade, agat, gull, keramikk og tekstilier. I graven er også elleve hester og tre hestevogner begravde.
Dabaotai ligger sørvest for Beijings verdenspark utenfor sørvestre Fjerde ringvei i Fengtaidistriktet i sørvestre Beijing. Graven og dens artefakter utstilles på Dabaotai Xi Han Dynasty Tomb Museum (大葆台西汉墓博物馆) som er oppført rundt graven.
Peruviansk inkahund
Peruansk inkahund, eller måneblomsthund, peruansk inkaorkidé og perro flora som den også kalles, er en variant av peruansk nakenhund (Perro sin Pelo del Perú), men skiller seg fra denne gjennom å ha enten lys eller mørk grunnfarget hud med innslag av mørkere eller lysere flekker. Det er disse hudmønstrene som har gitt denne varianten de flotte blomsternavnene.
Opprinnelse og alder
Det er uenighet blant kynologer og forskere om peruansk inkahund og peruansk nakenhund skal klassifiseres som samme hunderase eller som varianter. Det er imidlertid ingen uenighet omkring opphavet til blomsternavnene denne hunden har, men det hersker stor forvirring omkring dette. Peruansk nakenhund, som altså ikke har disse flekkmønstrene, gikk heller ikke under slike blomsternavn blant inkaene.
De fleste kennelklubbene regner dem som samme hunderase, men det finnes en rekke indikasjoner på at dette kan være en sammenblanding. Ikke minst har det nå blitt klart at khala er en egen variant av peruansk nakenhund, derfor mener mange at også peruansk inkahund og peruansk nakenhund bør skille lag som egne varianter.
Utseende, anatomi og fysikk
Peruansk inkahund har en kropp som er ganske langstrakt og slank med en lett buet rygglinje. Beina er slanke og forholdsvis lange, og den beveger seg med korte kjappe steg. Brystet er dypt og buken godt opptrukket. Hodet er kileformet og noe langstrakt med en forholdsvis bred skalle. Snuten er omtrent like lang som skallen. En ekstremitet er at disse hundene ofte mangler tenner i tannsettet. Store, tynne og lavt ansatte opprettstående spisse ører. Halen er lavt ansatt, relativt lang, og bæres vannrett. Den kan ha noe pels på skallen, halespissen og beina. Enkelte hårstrå på ryggen er også tillatt.
Peruansk inkahund finnes i to størrelsesvarianter, kalt medio og pequeño. Som sådan finnes den i en rekke farger, men grunnfargen skal være lys (nærmest hvit) med mørkere flekkmønster.
Bruksområde
Peruansk inkahund er en familiehund med gode brukshundegenskaper, blant annet som vakthund.
Lynne og væremåte
Peruansk inkahund er en livlig, oppmerksom og svært hurtig hund, men den er langt mer primitiv enn grunnformen. De er ofte sky og mistenksomme overfor fremmede, og passer best for mennesker som har erfaring med primitive hunder.
Annet
Noen hevder at såkalte nakenhunder har en generelt høyere kroppstemperatur enn andre hunderaser (opp mot 40°C sier noen), men dette medfører ikke riktighet. Det korrekte er at kroppstemperaturen er som for hunder flest, altså omkring 38°C.
Alle nakenhunder har et gen som gjør at de ofte mangler noen tenner. Nakenhunder som er lyse i huden blir fort solbrente under sterk sol og trenger beskyttelse. Enten i form av bekledning, eller solkrem med høy solfaktor. Mørke nakenhunder tåler imidlertid nesten like mye sol som hunder med behåring.
Det skal også påpekes at såkalte nakenhunder ikke er spesielt allergivennlige, slik mange tror. Se artikkel om hundeallergi for flere detaljer om hvorfor.
Vikshøgda
Vikshøgda er en sidevei til Viksveien, vestover fra denne, rett sør for Hole ungdomsskole. Veien er kort, cirka 50 meter, og består av firemannsboliger og kjedete boliger.
Veien ligger cirka 100 meter over havet.
Ewa Carlsson
Ewa Maria Carlsson (født 13. august 1957 i Norrköping), er en svensk skuespiller.
Carlsson innledet sine teaterstudier ved Skara Skolscen og kom etterhvert inn på Scenskolan i Malmö 1979-1982. Etter studiene ble hun engasjert ved Helsingborgs stadsteater. Hun fikk et gjennombrudd som skuespiller i 1985 når hun spilte hovedrollen i TV-serien Jane Horney.
Grisaille
Grisaille (av fransk: gris, «grå») er et maleri som så godt som utelukkende er holdt i gråtoner. Grisaillen er dermed mest en form for skyggelegging. Brukes andre farger i stedet for sort og hvitt, snakker vi om monokrom fargevirkning. Teknikken er best kjent fra middelalderen.
Teknikk
Grisaille kan stå som selvstendig verk enten på plate eller lerret, som glassmaleri, som undermaling til et oljemaleri som deretter laseres, eller som skisse til gravering eller relieffarbeid.
Undermaling i andre farger forekommer. Det italienske begrepet chiaroscuro, (på fransk claire-obscure, «lys-mørke») beskriver noe av det samme, men brukes mere omfattende. Der finnes chiaroscuroer med flere fargetoner. En variant er på monokromt grønt underlag som på italiensk kalles verdaccio. Typisk for denne typen bilder er at fargetoningen blir underordnet plastisiteten i bildet.
Hel fargesetting av store bilder stilte store krav til maleren, ikke minst fordi nesten alle farger måtte klargjøres på stedet fra råstoffer. Grisaillen ble rimeligere. Det synes også klart at grisaillen ofte ble valgt som estetisk passende. I likhet med tegninger bidro teknikken til å skille mellom talent og middelmådighet blant lærlingene, lettere enn når slurv og upresishet ble pakket inn i farger.
Eksempler
Et godt kjent eksempel på grisaille-teknikken er Heller-altertavlen som ble bearbeidet av både Albrecht Dürer og Matthias Grünewald. Andre eksempler er Rembrandts Døperen Johannes prediker (1634/1635), som er i Berlin, og Pablo Picassos Guernica. Giotto brukte grisaille som del av sine fresker i Scrovegnikapellet, og Jan van Eyck malte grisailler på utsiden av triptyker til alterskap, Gent-alteret er kanskje mest kjent. Normalt var skapene lukket, slik at utsiden viste mest. Begge kunstnerne har søkt å lage skulpturlignende motiver. Også i freskomaleriene i taket i det sixtinske kapell finnes grisaillepartier. Veggen ved den store trappen i Hampton Court er utført av Antonio Verrio.
Manuskripter
Illuminerte manuskripter ble ofte utstyrt med pennetegninger som ble fylt ut med akvarellfarger som var svært uttynnet. Renessansekunstnere som Jean Pucelle og Matthew Paris ble spesialister på slike effekter. Andre, som Mantegna og Polidoro da Caravaggio brukte teknikken for å understreke noe klassisistisk, som en gammel skulptur, et relieff eller eldre romersk maleri.
Milt Campbell
Milton Gray «Milt» Campbell (født 9. desember 1933 i Plainfield i New Jersey i USA, død 2. november 2012 i Gainesville i Georgia) var en amerikansk tikjemper.
Uummannaq
Uummannaq kan vise til flere bygder på Grønland:
Milt Campbell
Under OL i 1956 i Melbourne vant han gullmedaljen foran landsmannen Rafer Johnson og russeren Vassilij Kuznetsov.
Campbell drev også med amerikansk fotball i college, hvor han spilte som fullback og blant annet ble utnevnt til All-State. I 1957 ble han draftet av Cleveland Browns og tilbrakte én sesong med dem før han ble kuttet av lageier Paul Brown for å ha giftet seg med en hvit kvinne. Han spilte deretter i Canadian Football League i flere år, for Hamilton Tiger-Cats, Kitchener-Waterloo Dutchmen, Montreal Alouettes og Toronto Argonauts, frem til han pensjonerte seg i 1964.
Elektrokonvertering
Elektrokonvertering er en medisinsk prosedyre for å få hjertet til å slå regelmessig ved arytmier.
Ved elektrokonvertering gis et likestrømsjokk (DC-sjokk) ved hjelp av en defibrillator som bryter takykardiene ved at myokardcellene depolariseres synkront, og derved får sinusknuten eller et fokus for erstatningsrytme igjen mulighet til å gjenoppta styringen av hjerterytmen.
Elektrokonvertering skjer på sykehus og i lett narkose. Anestesilege utfører narkosen og overvåker pasienten under hele prosedyren. Pasienten har da tidligere vært til utredning og undersøkelse før elektrokonverteringen skjer. Pasienten kan dra hjem samme dag som prosedyren er utført.
Antikoagulasjon ved elektrokonvertering av atrieflimmer og atrieflutter
Det er indikasjon for warfarinbehandling ved planlagt elektrokonvertering av atrieflimmer og atrieflutter hvis arytmien har stått mer enn 48 timer. Internasjonale retningslinjer anbefaler warfarin med PT-INR 2,0–3,0 i minst 3 uker før og minst 4 uker etter elektrokonvertering.
Laleh
Laleh Pourkarim (persisk: لاله پورکریم), (født 10. juni 1982 i Bandar-e Anzali, Iran) er en svensk-iransk musiker, låtskriver og skuespiller.
Hennes karriere begynte i spillefilmen Jalla! Jalla!, som var regissert av Josef Fares. 5. februar 2005 ga hun ut sin første singel, «Invisible (my song)». Hennes neste singel, «Live Tomorrow» – fra samme plate, ble en stor hit både i Norge og Sverige.
Lalehs musikk spenner fra viser til poprock, og som inspirasjon har hun nevnt blant annet Cat Stevens, Cornelis Vreeswijk, The Police, Kate Bush og Salif Keita. Navnet "Laleh" betyr "tulipan" på persisk. I mars 2012 spilte den norske artisten Frida Amundsen inn en coverversjon av Lalehs sang «Some Die Young» som var tilegnet ofrene for massakeren på Utøya. Dette ga oppmerksomhet til Lalehs originalversjon som siden lå seks uker på den norske singellistens førsteplass. Laleh medvirket i juli samme år på den nasjonale minneskonserten til minne om Utøyas ofre, og hun deltok siden også på Nobelkonserten i Oslo i 2012.
Høsten 2014 hadde dokumentarfilmen Jag är inte beredd att dö än premiere på kino. Filmen, som ble regissert av Fredrik Egerstrand og Kalle Gustafsson Jerneholm, er ett 75 minutter langt personportrett der Lalehs musikk, bakgrunn, relasjon til sin mamma (som døde høsten 2013) og tanker om liv og skapelse er portrettert.
Samarbeid
I 1999 sang hun på punkbandet EAK:s innspilling «Lever jag?», en låt som hun også hadde skrevet teksten til. År 2005 medvirket hon på Pugh Rogefeldts album Opluggad Pugh med låtene «Jag är en liten gosse» og «Bröllopsklockor».
Christopher Hansen Blom
Christopher Hansen Blom (født 9. februar 1800 i Skien, død 10. april 1879 på Frogner i Gjerpen) var en norsk kjøpmann, skipsreder, brukseier og trelasthandler. Han fikk bygget herregården Frogner og var også dansk konsul i Skien. Ved sin død var han Skiens største forretningsmann.
Han var gift to ganger, først med Marie Elisabeth Cappelen, datter av Didrich von Cappelen, og andre gang med Louise Caroline Lund. Han arvet også Bratsberg gård gjennom sin første ektefelle.
Magne Malmanger
Magne Malmanger (født 10. mai 1932 i Bergen) er en norsk kunsthistoriker og professor emeritus ved Universitetet i Oslo. Han er gift med Marit Lange, som var seniorforsker ved Nasjonalmuseet.
Studier
Malmanger ble mag.art. i kunsthistorie ved Universitetet i Oslo i 1958. Han har hatt studieopphold ved Wadham College i Oxford i 1956–57 og ved Warburg Institute i London i 1962. Han tok doktorgraden i 1982 på avhandlingen Norsk malerkunst fra klassisisme til tidlig realisme.
Engasjement
Fra 1959 var Malmanger knyttet til Universitetet i Oslo som hjelpelærer i kunsthistorie og logikk, deretter som vitenskapelig assistent ved Institutt for kunsthistorie og klassisk arkeologi fra 1961 og forskningsstipendiat NAVF fra 1964. Malmanger har vært knyttet til Det norske institutt i Roma i to perioder. Fra 1968 til 1974 var han vitenskapelig sekretær der før han i 1974 ble førstekonservator ved Nasjonalgalleriet. Fra 1990 til 1996 var han så tilbake som bestyrer av instituttet.
Malmanger var med i juryen på 100 norske professorer som i 1998 valgte ut Bokklubbens Kulturbibliotek. I tillegg til å være en produktiv forfatter med mange fasetter i sitt forfatterskap, har han også vært svært aktiv i kunstdebatt, blant annet som kunstkritiker i Dagbladet. Hans interessefelt spenner over et vidt felt innen norsk og europeisk kunsthistorie.
Utmerkelser
Malmanger ble i 2006 utnevnt til ridder av Republikken Italias fortjenstorden. I 2017 ble han utnevnt til kommandør av St. Olavs Orden for innsats for kunsthistorie og billedkunst.
Paul Meng Ningyou
Paul Meng Ningyou (født 1963 i Taiyuan i Shanxi i Folkerepublikken Kina) er katolsk biskop i Kina. Han ble bispeviet i Taiyuan den 16. september 2010 og gjort til koadjutorbiskop av erkebispedømmet Taiyuan i provinsen Shanxi.
Han begynte sin presteutdannelse i 1984, studerte i Shanxi og i Beijing, og ble presteviet i 1991.
Han ble bispeviet i 2010 med pavelig approbasjon og regjeringens tillatelse av Taiyuans aldrende biskop Li Jiantang. De koncelebrerende biskoper var også alle både regjerings- og vatikanapproberte: Huo Cheng av Fenyang, Li Jing av Ningxia, Wang Jin av Yuci og Meng Qinglu av Hohhot. Utnevnelsen var approbert av Pavestolen og den kinesiske regjeringh.
Vladyslav Bukhov
Vladyslav Serhijovytsj Bukhov (Владислав Сергійович Бухов, født 5. juli 2002) er en ukrainsk svømmer.
I 2021 representerte han landet sitt på 50 meter fri under Sommer-OL 2020 i Tokyo og kom på 11. plass med tiden 21,83 i semifinalen, og kvalifiserte seg ikke til finalen.
Chris Warren jr.
Chris Warren jr. (født 15. januar 1990) er en amerikansk skuespiller. Han har blant annet spilt rollen som «Zeke Baylor» i filmen High School Musical.
Svalbardrådet
Svalbardrådet var et rådgivende organ, med sete i Longyearbyen, for den sentrale og lokale offentlige administrasjonen i spørsmål som disse forela rådet. Svalbardrådet ble opprettet ved kongelig resolusjon 12. august 1981 og var en videreføring av Det stedlige svalbardråd. Svalbardrådet ble nedlagt 31. desember 2001 og etterfulgt av Longyearbyen lokalstyre.
Svalbardrådet hadde 15 medlemmer med varamedlemmer som ble valgt for to år. Sysselmannen, Svalbard Samfunnsdrift og Store Norske Spitsbergen Kulkompani hadde møte- og talerett. Reglene om valg til Svalbardrådet ble endret flere ganger, siste gang i 1993. Inntil da var ordningen at valg ble foretatt i tre kretser der inndelingen gikk på om man hadde tilknytning til Store Norske Spitsbergen Kulkompani, staten eller andre. I 1993 ble det innført politiske valg i én valgkrets.
Svalbardrådet hadde på slutten et administrasjonsutvalg, teknisk utvalg, samfunns- og kulturutvalg og et vilt- og naturvernutvalg.
Johan Henrik Cappelen
Johan Henrik Cappelen (født 10. desember 1838 i Leikanger, død 4. oktober 1900 i Christiania) var en norsk jurist og embetsmann som var kontorsjef i Stortinget 1871–1900.
Paucalis
Paucalis brukes for å referere til et fåtall av klart forskjellige ting, skjønt grensa for hvor "få" går, er svært uklar. I mange av språkene er det mellom to og sju, men det finnes også tilfeller der denne formen brukes for 20.
Johan Henrik Cappelen
Han tilhørte eldste sønns gren i den norske slekten Cappelen, og sønn til en sorenskriver med samme navn (død 1850) som var gift med Hanna Sophie Manthey (død 1881). Kontorsjef Johan Henrik Cappelen var gift med Maria Linnemann (død 1935) og de har flere etterkommere idag.
Han ble cand.jur. i 1862 mens han var ansatt som referent i Stortinget (fra 1859), der han var referentsjef fra 1868. Han arbeidet der fra 1871 som arkivar og kontorsjef til sin død. I Stortinget fikk han innført det såkalte Gabelsbergers stenografisystem.
I 1889 ble Johan Henrik Cappelen ridder av 1. klasse av St. Olavs orden for «fortjenstfuld Virksomhed i sin Stilling».
Tantra
Tantra er en grunnleggende understrøm i hinduismen, deler av buddhismen og andre indiske og tibetanske religiøse og spirituelle tradisjoner.
Tantra i hinduismen
Ifølge hinduisk tantra representerer guddommene Shiva og Shakti universets to grunnprinsipper, det mannlige og det kvinnelige. Symbolske framstillinger av det mannlige organ "lingam" og det kvinnelige "yoni" kan finnes overalt i India.
Tantra har to hovedretninger, høyre og venstrehånds ritene. Venstrehåndsritene omfatter bevisste brudd på sosiale og moralske normer, for hinduer for eksempel kukjøtt, alkohol og rituelle samleier på tvers av kastegrenser. Enda mere uortodokse sekter kan gjøre bruk av blod og menneskekjøtt i ritualene. Ved å bryte sosiale og mentale fordommer skal sinnet bryte gjennom det hverdagslige mønstret og nå opplysning.
Høyrehåndstantrikerne oppfatter ritene mere symbolsk, og kan erstatte de ureine sakramentene med for eksempel ost og honning eller rett og slett rytmen i sitt eget åndedrett. Mange moderne yoga og meditasjonsretninger har en tantrisk bakgrunn.
Tantra i buddhismen
Innenfor buddhismen er det vajrayana-tradisjonene (tibetansk buddhisme, bøn og shingon) som praktiserer tantra. For eksempel er Dalai Lama mester innenfor høyeste yoga-tantra. Spesielt i tibetansk buddhisme skilles det mellom såkalt ytre og indre tantra. Høyeste yoga-tantra (på sanskrit Anuttarayogatantra) tilhører den indre tantra-sti.
Philomecyna
Philomecyna er en slekt av biller som tilhører den artsrike underfamilien Lamiinae i familien trebukker (Cerambycidae).
Tantra
Tantra i den vestlige verden
I vesten forbindes tantra ofte med Kundalini Yoga. I moderne neo-tantra (også kalt new age-tantra eller pop-tantra) fokuserer man gjerne på å gjøre seksuallivet mer meningsfullt ved at man gir seksualakten en åndelig dimensjon, og det er denne betydningen av tantra som er mest kjent for vestlige lesere.
Shambhavi Sarasvati gir følgende beskrivelse av forskjellen mellom tantra og neo-tantra:
Philomecyna
Utbredelse
Slekten er utbredt i Øst- og Sentral-Afrika (Kenya, Tanzania, Kongo og Kamerun).
Tantra
Tantra i den vestlige verden
Innen vestlig rituell magi er tantriske øvelser særlig knyttet til Aleister Crowley og hans organisasjon OTO (Ordo Templi Orientis, latinsk for Den Orientalske Tempelorden).
Annabella Lwin
Annabella Lwin (født 31. oktober 1966) er en sangerinne av burmesisk-engelsk opphav, mest kjent som forsanger i det nyromantiske bandet Bow Wow Wow.
Paucalis
Nummerhierarki
Grammatiske tall følger i utgangspunktet et nummerhiearki.
Språket må ha entall for at det skal kunne ha flertall, og likeledes må det ha flertall for at det skal kunne ha dualis. . Likevel finnes det noen svært få unntak fra dette.
Bayso
I språket bayso refererer paucalis til et antall individer fra to til omkring seks. Paucalisformen finnes i substantivene, men ikke i pronomenene. Dette språket er også blant unntakene fra nummerhierarkiet ettersom det har paucalis, men ikke dualis.
Lihir
Språket lihir har et system med fem forskjellige former, muligens disse: entall, dualis, trialis, paucalis og pluralis. Se pronomenene nedenfor:
Formen som det hersker uklarhet rundt, er trialis og hvorvidt det faktisk er snakk om en ekte trialis eller to paucaliser (da en "mindre" paucalis og en "større" paucalis).
Mantra
Mantra (Sanskrit) fra roten man – å tenke – og endelsen tra – som antyder instrument eller verktøy. Betyr tanke eller hensikt uttrykt som lyd. Derfor betyr mantra «bønn», «hymne», «trylleformel» og «plan».